83. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ  Αριθ. ΔΙΣΚΠΟ/Φ.17/32706  της 28/29 Αυγ. 1991 (ΦΕΚ Β΄ 699) Καταβολή χρηματικού ποσού στις περιπτώσεις που δεν τηρούνται οι προθεσμίες του άρθρ.5 του Νόμ. 1943/91. ΄Εχοντας υπόψη: 1.Τις διατάξεις: α)Της παρ.12 του άρθρ.5 του Νόμ. 1943/91  «Εκσυγχρονισμός της οργάνωσης και λειτουργία της δημόσιας διοίκησης  κ.λ.π».  β)Του Ν.Δ.321/69 «Περί Κώδικος Δημοσίου Λογιστικού».  2.Τη φύση των δαπανών που προκαλούνται από την εφαρμογή του άρθρ. 5 του Νόμ. 1943/91, από τις διατάξεις του οποίου προκύπτει ότι επιβάλλεται η άμεση καταβολή στους πολίτες, του κατά τις διατάξεις της παρ.7 και 8 του άρθρου αυτού ποσού, αποφασίζουμε: «Άρθρ.1.-1.Στις περιπτώσεις που δεν τηρούνται οι προθεσμίες μέσα στις οποίες οι υπηρεσίες του δημοσίου τομέα υποχρεούνται να απαντούν οριστικά στα αιτήματα των πολιτών και να διεκπεραιώνουν τις υποθέσεις κατά το άρθρο 5 του Ν.1943/91, οι ενδιαφερόμενοι, προκειμένου να τους καταβληθεί το κατά τις παραγράφους 7 και 8 του άρθρου 5 του ίδιου νόμου χρηματικό ποσό, υποβάλλουν αίτηση σε ειδικό έντυπο όπως το συνημμένο υπόδειγμα, το οποίο εμφαίνεται στο Παράρτημα, που αποτελεί αναπόσπαστο μέρος της απόφασης αυτής, στην Διεύθυνση Σχέσεων Κράτους – Πολίτη του Υπουργείου Εσωτερικών, Δημόσιας Διοίκησης και Αποκέντρωσης, για θέματα αρμοδιότητας των υπουργείων, ή σε μια από τις δέκα-τρεις (13) Περιφέρειες της χώρας για θέματα υπηρεσιών του δημόσιου τομέα, όπως αυτός οριοθετείται από τις διατάξεις του άρθρου 14 του Ν.2190/1994, όπως ισχύει κάθε φορά, που λειτουργούν στη συγκεκριμένη περιφέρεια. 2.Οι αιτήσεις υποβάλλονται μέσα σε εξήντα ημέρες από την παρέλευση άπρακτης γης προθεσμίας που ορίζεται για την διεκπεραίωση της υπόθεσης ή την οριστική απάντηση. 3.Το έντυπο της αίτησης της προηγούμενης παραγράφου χορηγείται σε κάθε ενδιαφερόμενο πολίτη από τις υπηρεσίες του δημόσιου τομέα, στις οποίες υποβάλλει αίτηση για διεκπεραίωση υπόθεσής του ή παροχή πληροφοριών. Έντυπα χορηγούνται και από το Υπουργείο Εσωτερικών, Δημόσιας Διοίκησης και Αποκέντρωσης. Έντυπα αιτήσεων χορηγούνται επίσης και από τις υπηρεσίες που έχουν αρμοδιότητα την πληροφόρηση του πολίτη, όλων των Νομαρχιακών Αυτοδιοικήσεων της χώρας. Αν δεν υπάρχουν έντυπα αιτήσεων, η αίτηση γίνεται σε απλό χαρτί και σημειώνεται η υπηρεσία στην οποία δεν υπήρχαν έντυπα. Στην περίπτωση αυτή οι αρμόδιοι υπάλληλοι οφείλουν να συντάξουν τη σχετική αίτηση, εφόσον το ζητήσουν οι ενδιαφερόμενοι. 4.Στις περιπτώσεις υποθέσεων πολιτών που έχει ορισθεί προθεσμία μεγαλύτερη των εξήντα (60) ημερών κατά την παρ. 4 του άρθρ. 5 του Νόμ. 1943/91, στο σημείωμα που δίνεται στον πολίτη με τον αριθμό πρωτοκόλλου της αίτησής του, γράφεται υποχρεωτικά και η προβλεπόμενη κατά τα ανωτέρω προθεσμία της συγκεκριμένης υπόθεσης. 5.Μετά την υποβολή της αίτησης στο ΥΠ.ΕΣ.Δ.Δ.Α. ή στις Περιφέρειες, η οποία μπορεί να σταλεί ταχυδρομικώς επί αποδείξει ή μέσω τηλεομοιοτυπίας (FAX) επιλαμβάνεται της υπόθεσης ο αρμόδιος εισηγητής και αφού εξετάσει την μη τήρηση της προθεσμίας υποβάλλει σχετική εισήγηση στις Επιτροπές της παρ. 2 του άρθρου δεύτερου του Νόμ. 2690/1999 (ΦΕΚ 45/τ. Α΄/9.3.99). Οι Επιτροπές μετά από εξέταση της συνδρομής των προϋποθέσεων του άρθρ. 5, εκδίδουν τις αποφάσεις τους. Οι αποφάσεις των Επιτροπών περιλαμβάνουν το ονοματεπώνυμο και άλλα αναγκαία στοιχεία προσδιορισμού της ταυτότητας του δικαιούχου, το καθοριζόμενο ποσό ολογράφως και αριθμητικώς, σε περίπτωση θετικής για τον πολίτη απόφασης, καθώς και τη συγκεκριμένη υπηρεσιακή μονάδα του φορέα που δεν τήρησε την προβλεπόμενη προθεσμία. Οι αποφάσεις αυτές κοινοποιούνται στις Διευθύνσεις Διοικητικού και Οικονομικού, ή συναφείς, του αρμόδιου φορέα, στον ενδιαφερόμενο πολίτη, στην Διεύθυνση Σχέσεων Κράτους – Πολίτη του ΥΠ.ΕΣ.Δ.Δ.Α., αν πρόκειται για αποφάσεις της Επιτροπής που λειτουργεί σε αυτό, ή στην αρμόδια Περιφέρεια αν πρόκειται για αποφάσεις των Επιτροπών που λειτουργούν σε κάθε μία από τις Περιφέρειες της χώρας. Άρθρ.2.-1.Οι οικείες Διευθύνσεις Οικονομικού των δημοσίων υπηρεσιών και Ν.Π.Δ.Δ. εντός (5) ημερών από την κοινοποίηση της απόφασης της αρμόδιας Επιτροπής εκδίδουν και αποστέλλουν στις Υπηρεσίες Δημοσιονομικού Ελέγχου την σχετική απόφαση ανάληψης δαπάνης μαζί με την απόφαση της Επιτροπής, προκειμένου να εκδοθεί τακτικό ένταλμα επ’ ονόματι του δικαιούχου. Η διαδικασία μέχρι την αποστολή του εντάλματος στο Δημόσιο Ταμείο δεν επιτρέπεται να υπερβαίνει τις δέκα-πέντε (15) ημέρες. Το κατά τα ανωτέρω έγγραφο των Διευθύνσεων Οικονομικού κοινοποιείται στον ενδιαφερόμενο πολίτη, ο οποίος και ειδοποιείται με το ίδιο έγγραφο να προσέλθει μετά από είκοσι-πέντε (25) ημέρες στο Δημόσιο Ταμείο της περιοχής της κατοικίας του (αναγράφεται το συγκεκριμένο ταμείο και η διεύθυνσή του) για την είσπραξη του ποσού. Στις περιπτώσεις Ν.Π.Δ.Δ. στα οποία δεν υπάρχουν Υπηρεσίες Δημοσιονομικού Ελέγχου ακολουθείται ανάλογη διαδικασία, η οποία δεν επιτρέπεται να υπερβαίνει τις είκοσι-πέντε (25) ημέρες συνολικά από την κατά την παρ. 5 του άρθρ. 1 της παρούσας, κοινοποίηση της απόφασης της Επιτροπής στις Διευθύνσεις Οικονομικού.  (Αντί για τη σελ. 116,31019) Σελ. 116,31019(α) Τεύχος 1318 Σελ. 27 Κοινωνικός Έλεγχος Διοίκησης - Αντιγραφειοκρατικά Μέτρα - Εκκαθάριση Αρχείων 1.Ε.ζ.83 2.Η κατά τις προηγούμενες παραγράφους δαπάνη βαρύνει τον ΚΑΕ 5176 του τακτικού προϋπολογισμού των Υπουργείων και των Περιφερειών και τον ΚΑΕ 0289 του Προϋπολογισμού των Ν.Π.Δ.Δ. 3.Οι λοιποί φορείς του δημοσίου τομέα, ακολουθούν την καταβολή στους πολίτες του κατά τις παραγρ. 7 και 8 του άρθρ. 5 Νόμ. 1943/91 ποσού, τη συντομότερη διαδικασία εκτέλεσης δαπανών που προβλέπεται από τους οικείους Κανονισμούς, η οποία δεν υπερβαίνει τις είκοσι πέντε (25) ημέρες από την κατά την παρ. 5 του άρθρ. 1 της παρούσας κοινοποίησης της απόφασης της Επιτροπής». Τα μέσα σε «» άρθρ. 1 και 2 αντικαταστάθηκαν ως άνω από την ΔΙΣΚΠΟ/ Φ.17/6-26 Μαΐου 1999 (ΦΕΚ Β΄885), απόφ. Υπ. Εσωτ. Δημ. Δ/σης και Αποκ/σης και Οικονομικών. ΄Αρθρ.3.-Οι αρμόδιες υπηρεσιακές μονάδες στις οποίες κοινοποιείται η κατά την παρ.3 του άρθρ.1 απόφαση της επιτροπής εισάγουν  μέσα σε ένα μήνα την υπόθεση στο αρμόδιο υπηρεσιακό συμβούλιο και όπου δεν υπάρχει στο Διοικητικό Συμβούλιο, για την κίνηση της πειθαρχικής διαδικασίας, σύμφωνα με τις διατάξεις του κάθε φορέα, στην περίπτωση που διαπιστωθεί υπαιτιότητα των υπαλλήλων. 